L 284/142 Jurnalul Oficial al Uniunii Europene 30.10.2015 DIRECTIVE DIRECTIVA DE PUNERE ÎN APLICARE (UE) 2015/ 1955 A COMISIEI din 29 octombrie 2015 de modificare a anexelor I și II la Directiva 66/402/CEE a Consiliului privind comercializarea seminţelor de cereale (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 66/402/CEE a Consiliului din 14 iunie 1966 privind comercializarea semințelor de cereale ('), în special articolul 21b, întrucât: (1) În ultimii ani, un număr din ce în ce mai mare de varietăți hibride de orz produse prin tehnica sterilității masculine citoplasmatice au fost incluse în Catalogul comun al soiurilor de plante agricole, în conformitate cu articolul 17 din Directiva 2002/53/CE a Consiliului (?). (2) Sterilitatea masculină citoplasmatică (CMS) a fost acceptată la nivel mondial drept o tehnică de reproducere pentru producția de varietăți hibride de orz. Aceasta se bazează pe un mecanism genetic care există în mod natural în citoplasma plantelor. Acest mecanism genetic poate fi introdus în plante prin încrucișare. Pe baza acestei tehnici se poate combina diversitatea genetică a două sau mai multe linii parentale. Prin urmare, performanța acestor varietăți, în ceea ce priveşte, de exemplu, rezistența la boli și productivitatea, poate fi îmbunătățită. Având în vedere acest progres tehnic, este necesar să se stabilească condiții specifice pentru varietățile hibride de orz. (3) Ţinând seama de similitudinile tehnice cu producția de semințe de hibrizi de secară şi de nevoile utilizatorilor de semințe de hibrizi de orz, este adecvat să se stabilească condiții pentru aceste semințe care să fie similare cu condițiile aplicabile semințelor de hibrizi de secară. (4) Experienţa a demonstrat că sistemul specific de producţie aplicat în câmp, care constă în cultivarea concomitentă a liniilor parentale, în combinație cu riscurile legate de condițiile meteorologice în timpul perioadei de înflorire, ar necesita o reducere a standardului de puritate varietală la 85 %, în cazul în care se aplică tehnica CMS, ceea ce permite obţinerea unei producții stabile de semințe în condiții meteorologice mai puțin favorabile. Prin urmare, este adecvat să se permită un nivel mai scăzut de puritate varietală, în comparație cu nivelul solicitat pentru alți hibrizi. (5)  Prin urmare, anexele I și II la Directiva 66/402/CEE ar trebui să fie modificate în consecință. (6) Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare şi hrană pentru animale, ADOPTĂ PREZENTA DIRECTIVĂ: Articolul 1 Modificări ale Directivei 66/402/CEE Anexele I și II la Directiva 66/402/CEE se modifică în conformitate cu anexa la prezenta directivă. () JO 125, 11.7.1966, p. 2309/66. ()) Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole O L 193, 20.7.2002, p.1).